
RAZLOG DONOŠENJA 
	        Pravna osnova za donošenje Procjene ugroženosti od požara i tehnološke eksplozije Virovitičko-podravske županije sadržana je u članku 13. Zakona o zaštiti od požara („Narodne novine“ broj 92/10 i 114/22) te članku 19. Statuta Virovitičko-podravske županije („Službeni glasnik“ Virovitičko-podravske županije broj  02/21). Ista se donosi zbog obveze ustrojavanja i usklađivanja cjelokupnog sustava vatrogastva i civilne zaštite na cjelokupnom teritoriju Županije. Županija ne promatra pojedinačne zgrade, već cjelokupni prostor, resurse i rizike svih svojih gradova i općina
       Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.
         Virovitičko-podravska županija donosi Procjenu ugroženosti od požara i tehnološke eksplozije kao temeljni dokument za prepoznavanje izvora opasnosti od izbijanja požara i naglog širenja plinova (tehnoloških eksplozija). Na temelju procjene definiraju se građevinske, tehničke i organizacijske mjere kojima se sprječava nastanak i širenje požara.   Određuju se optimalni načini opskrbe vodom, hidrantske mreže, vrste vatrogasnih intervencija i evakuacijski putovi. Procjena je stručna podloga bez koje se ne može donijeti Plan zaštite od požara županije, koji definira tko, kada i s kojom opremom reagira u slučaju velikih nesreća.
Dokument analizira pokrivenost teritorija vatrogasnim mrežama te definira kako će operativne snage iz različitih gradova i općina surađivati prilikom velikih i zahtjevnih požarnih intervencija.

Sastav radne skupine/nadležnog tijela koje je izradilo nacrt propisa, općeg akta ili drugog dokumenta

Pozivamo predstavnike zainteresirane javnosti da najkasnije do 18. rujna 2026. godine dostave svoje komentare na Procjenu ugroženosti od požara i tehnološke eksplozije Virovitičko-podravske županije za putem OBRASCA za savjetovanja na e-mail: ljuban.garaca@vpz.hr 
Po završetku savjetovanja, svi pristigli komentari bit će javno dostupni na internetskoj stranici Virovitičko-podravske županije te priloženi uz prijedlog akta kojeg donosi Županijska skupština Virovitičko-podravske županije. 
Ukoliko ne želite da Vaš komentar bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnije Procjene ugroženosti od požara i tehnološke eksplozije Virovitičko-podravske županije.


